JayJayThrowThrow/commonwealth-wiki-mix huggingface dataset:
ऋषिकेश शाह

ऋषिकेश शाह नेपालका पूर्वमन्त्री हुन्। यिनी २०१७ पुष १ गते राजा महेन्द्रले जननिर्वाचित प्रधानमन्त्री विश्वेश्वर प्रसाद कोइराला लाई हटाई निर्दलीय पञ्चायती व्यवस्था लागू गरेपछि मन्त्री भएका थिए।
प्रारम्भिक जीवन

ऋषिकेश शाह भिरकोटे राजा र जनरल प्रतापशमशेरकी छोरी मदनदिव्येश्वरीका पुत्र थिए। घर र मावल दुवै राजघराना भएकाले त्यसको असर ऋषिकेशको व्यक्तित्वमा पर्‍यो । उनले दार्जिलिङको सेन्ट रोबर्ट्स हाइस्कुलबाट म्याट्रिक गरेर पटना विश्वविद्यालयबाट अंग्रेजी साहित्यमा र इलाहावाद विश्वविद्यालयबाट राजनीतिशास्त्रमा स्नातकोत्तर गरे ।

अध्ययनसँगै जागिरे जीवनको खुड्किलो चढ्न पनि पारिवारिक पृष्ठभूमिले ऋषिकेशलाई साथ दियो । श्री ३ महाराज जुद्धशमशेरको अनुग्रहबाट उनले त्रि-चन्द्र कलेजमा अध्यापन सुरु गरे । पद्मशमशेरले सत्तामा आएपछि उनलाई त्रिचन्द्र कलेजमा वार्षिक १८ सय रुपैयाँ तलबसहितको नियुक्ति दिए । शनिबारको दिन पद्मशमशेरलाई पत्रपत्रिका पढेर सुनाउने अतिरिक्त जिम्मेवारी पनि पाए । पद्मशमशेरलाई प्रसन्न बनाएबापत वार्षिक २४ सय रुपैयाँ पाउने गरी ‘चिफ इन्सपेक्टर अफ स्कुल्स’ को जिम्मेवारीमा पदोन्नति भए ।
वृत्ति
संयुक्त राष्ट्रसङ्घको स्थायी प्रतिनिधि

राजा महेन्द्रले उनलाई टपक्क टिपेर संयुक्त राष्ट्रसङ्घको प्रथम स्थायी प्रतिनिधिमा सिफारसि गरेका थिए। उनी संयुक्त राष्ट्रसङ्घको प्रथम स्थायी प्रतिनिधि थिए। सन् १९६० ताका अमेरिकी म्यागेजिन 'टाइम'को मुखपृष्ठमा संयुक्त राष्ट्र सङ्घका महासचिवका सम्भावित चार उम्मदेवारका तस्बिर छापियो। जसमा एक नेपाली कूटनीतिज्ञ हृषिकेश शाह थिए । सुकार्नो जस्ता नेताहरूको अन्तर्राष्ट्रिय छवि त ठूलो छ तर वास्तविक कामहरू गर्ने यिनीहरू हुन् भनेर नेपालका ऋषिकेश शाहसहित केहीको नाम लिएको छ।”

सन् १९६१ सेप्टेम्बरमा संयुक्त राष्ट्रसङ्घका महासचिव ड्याग होमरसोल्डको विमान दुर्घटनामा निधन भयो। त्यो दुर्घटनाको छानबिन गर्न आयोग बनेको थियो। छानबिन समितिको अध्यक्ष शाहलाई बनाइएका थिए । २०१७ सालमा निर्वाचित सरकारको विघटन र संसदीय पद्धति समाप्त भएको बाह्र दिनपछि राजा महेन्द्रले उनलाई संयुक्त राष्ट्रसङ्घको स्थायी प्रतिनिधिबाट फिर्ता बोलाउँदै अर्थमन्त्री बनाएका थिए । पूर्व परराष्ट्रमन्त्री भेषबहादुर थापाका अनुसार शाहको सक्रियता सराहनीय थियो र नेपालले तटस्थ भूमिका राष्ट्रसङ्घमा खेलिरहेको पुस्ट्याइँ उक्त अनुसन्धानको जिम्मेवारी दिइएको घटनाले गरेको थियो।
अर्थमन्त्री

संयुक्त राष्ट्रसङ्घको स्थायी प्रतिनिधि हुँदै उनी अर्थमन्त्री र राजसभा स्थायी समितिको सभापतिमा मनोनीत भए। २०१७ सालको घटनाताका उनी तेस्रो महत्त्वपूर्ण ओहदामा थिए। २०१९ सालको संविधान पनि उनकै अध्यक्षतामा निर्माण भएको थियो।
राजसभा स्थायी समितिको सभापति

उनी अर्थमन्त्री र राजसभा स्थायी समितिको सभापतिमा मनोनीत भए।

पछी राजा महेन्द्रले ऋषिकेश शाहलाई राजसभाको साधारण सदस्यसमेत नरहने गरी सभापतिबाट बर्खास्त नै गरे।
राजनीति प्रवेश

नेपाली कांग्रेसबाट राजनीति थालेका शाह पछि पञ्चायत प्रवेश गरेका थिए । भारतीय संस्थापनसँग नजिक भएपछी शाहको पछि राजा मेहन्द्रसँग दूरी बढेको थियो ।
नेपाल मानव अधिकार सङ्गठन
नेपाल विश्व सम्बन्ध परिषद
वैवाहिक जीवन
सन्दर्भ सामग्रीहरू


श्रेणी:नेपाल सरकारका पूर्व मन्त्रीहरू
श्रेणी:नेपाली राजनीतिज्ञहरू
श्रेणी:नेपाली काङ्ग्रेसका राजनीतिज्ञहरू
श्रेणी:विकिथन-४ मा बनाइएका वा सुधारिएका लेखहरू
श्रेणी:अमेरिकाको लागि नेपाली राजदुत
श्रेणी:राजसभा स्थायी समितिका सभापतिहरू
श्रेणी:संयुक्त राष्ट्र सङ्घमा नेपालको स्थायी प्रतिनिधिहरु
श्रेणी:नेपालका अर्थ मन्त्रीहरू
श्रेणी:नेपालका परराष्ट्र मन्त्रीहरू
वेदानन्द झा

वेदानन्द झा नेपालका पूर्वमन्त्री हुन्। उनी तराई कांग्रेसका नेता थिए। कुलानन्द झा, रामजनम तिवारी, श्यामलाल मिश्र लगायतका नेताहरूको अगुवाइमा बिसं २००८ सालमा तराई कांग्रेसको स्थापना भएको थियो । तराई कांग्रेसले तराईलाई सङ्घीय ढाँचामा लैजानुपर्ने हिन्दीलाई नेपालीपछिको दोस्रो राष्ट्रिय भाषाको मान्यता दिनुपर्ने, नेपाली सेनामा मधेसी युवालाई समाहित गर्नुपर्ने लगायतका मागहरु राखेका थिए। वि.सं २०१३ सालमा तत्कालीन कुँवर इन्द्रजित सिंह सरकारले (शिक्षा मन्न्री लक्ष्मीप्रसाद देवकोटा) नेपालमा शिक्षाको मुख्य भाषा नेपाली लागू गरेपछि तराई कांग्रेसले हिन्दी आन्दोलन नै सुरु गर्‍यो। त्यसअघि तराईमा पनि हिन्दी भाषामा पढाइ हुन्थ्यो। सोही आन्दोलन चलीरहेको बेला पहिलो आमनिर्वाचन भयो र तराई कांग्रेसका सबै नेता उमेदवारको जमानत जफत भयो।

यिनी २०१७ पुष १मा राजा महेन्द्रले जननिर्वाचित प्रधानमन्त्री विश्वेश्वर प्रसाद कोइरालालाई हटाई निर्दलीय पञ्चायती व्यवस्था लागू गरेपछि मन्त्री भएका थिए। उनी गाउँ फर्क राष्ट्रिय अभियान का अध्यक्ष भएका थिए। उनी भारतको लागि नेपाली राजदुत भएर सेवा गरे भने वि.सं २०३२ साल राजसभाका सभापति पनि बने ।
राजनीति प्रवेश
कुटनीति

भारत र मोरिसस लागि नेपाली राजदुत भएर काम गरे।
सन्दर्भ सामग्रीहरू


श्रेणी:नेपाल सरकारका पूर्व मन्त्रीहरू
श्रेणी:विकिथन-४ मा बनाइएका वा सुधारिएका लेखहरू
श्रेणी:भारतको लागि नेपाली राजदुत
श्रेणी:राजसभा स्थायी समितिका सभापतिहरू
वर्ग (आकार)

{{Infobox polygon
| name = वर्ग
| image = Square (geometry).svg
| caption = A square is a regular quadrilateral.
| type = Regular polygon
| euler =
| edges = 4
| schläfli = {4}
| wythoff =
| coxeter =
| symmetry = Dihedral (D4)
| area = t2 (with t = edge length)
| angle = 90°
| dual = dual polygon of this shape
| properties = convex, cyclic, equilateral, isogonal, isotoxal}}
250px|thumb|right|कम्पासको प्रयोग गरेर वर्गको रचना गरिंदै
वर्ग चारैवटा भुजा बराबर भएको चतुर्भुज हो।


श्रेणी:गणित
श्रेणी:ज्यामिती
साहिद आफ्रिदी

साहिद अफ्रिदी (; ; जन्म साहिबजादा मोहम्मद साहिद खान आफ्रिदी, वा दर्शकमाझ बम बुम अफ्रिदीको नामले चिनिन्छन। वहाँको जन्म सन १९८० मार्च 1 मा भएको हो। वहाँ पाकिस्तानी भुतपूर्व अन्तर्राष्ट्रिय र टेस्ट क्रिकेट खेलाडी हुन। वर्तमान समयमा वहाँ पाकिस्तानको टि-२० टिमका कप्तान हुन। वहाँको पाकिस्तानी क्रिकेट टिममा अलराउन्डरको भूमिका रहेको छ। सन १९९६ मा श्रीलङ्का विरूद्ध आफ्नो पहिलो एकदिवसिय खेलमा मात्रै ३७ बलमा शतक जमाएर चम्किएका बुम बुम अफ्रिदी आफ्नो आक्रामक ब्याटिङले कुनै पनि बलिङ आक्रमणको धज्जी उडाउन सक्छन। वहाँले वनडे क्रिकेटमा कुल ३९८ खेल खेलेर ८०६४ रन बनाए र ३९५ विकेट प्राप्त गरेका छन्। वहाँ सन २०११ आइसिसी विश्वकपमा टिमको कप्तान रहे जसमा भारतलाई मोहालीमा भएको सेमिफाइनलमा पाकिस्तानलाई हराएको थियो तर वहाँ प्रतियोगिताकै सर्वाधिक विकेट लिने खेलाडी बनेका थिए। अफ्रिदीको ब्याटिङ शैलीको आलोचना भएता पनि वहाँले आफ्नो आक्रामक अन्दाजलाई अन्त्यसम्म पनि छोडेनन्।
सन्दर्भ सामग्रीहरू
बाह्य लिङ्क

श्रेणी:पाकिस्तानी क्रिकेट खेलाडीहरू
स्याङबोचे विमानस्थल

स्याङबोचे हवाइमैदान पुर्ण विमानस्थल नभै सकेको अापतकालीन उडान अवतरण संभव हुन सक्ने, नियमीत तालीकका उडान नहुँने, विमानस्थलका लागि बनाइको प्राकृतिक धावन मार्ग मात्र भएको मैदान हो । यो मैदान खुम्जुङ र नाम्चे बजार बाट छोटे दुरिमा अवस्थित छ । यहाँ मैदान वाहेक विमान उडान अवतरणका लागि अन्य सहायता वा सुविधा केही नभएकोले निजि स्तरमा भाडामा लगिएका साना जहाज र चिल गाडीहरुले मात्र फाट्टफुट्ट यस्को प्रयोग गर्दछन ।

श्रेणी:नेपालका विमानस्थलहरू
आम निर्वाचन २०४८

आम निर्वाचन २०४८ नेपालमा जनआन्दोलन २०४६बाट प्रजातन्त्र पुनर्स्थापना भएपश्चात् भएको पहिलो निर्वाचन हो। यसले २०५ प्रतिनिधि सभा सदस्यहरू निर्वाचित गरेको थियो। नेपाल अधिराज्यको संविधान २०४७ अनुसार २०४८ वैशाख २९ गते संसदको निर्वाचन भएको थियो, जसमा नेपाली काङ्ग्रेस बहुमतका साथ सत्तामा पुगेको थियो भने उल्लेख्य सिट सहित नेकपा एमाले प्रमुख प्रतिपक्ष बन्न पुगेको थियो।
निर्वाचनको नतिजा
परिणाम

चुनावको परिणाम अनुसरण गर्दै नेपाली काङ्ग्रेस सत्तामा आएको थियो गिरिजाप्रसाद कोइराला नेपालको प्रधानमन्त्रीमा नियुक्त भएका थिए। जेठ २०४८ मा पहिलोपटक प्रतिनिधि सभाको बैठक बसेको थियो। दमननाथ ढुङ्गाना सभामुखको रूपमा रहेका थिए। आफ्नै दलका केही सदस्यहरूले उनीविरुद्ध अविश्वासको प्रस्तावमा मतदान गरेपछि साउन २०५१ मा, राजा वीरेन्द्रलाई संसद विघटन गर्न आग्रह गर्दै गिरिजाप्रसाद कोइराला नेतृत्वको सरकारले आफ्नो पूर्ण पाँच वर्षे कार्यकाल पूरा गर्न असफल भएको थियो।
यो पनि हेर्नुहोस्

*आम निर्वाचन २०४८ का निर्वाचित सांसदहरू
सन्दर्भ सामग्रीहरू
यो पनि हेर्नुहोस्

श्रेणी:नेपालका निर्वाचनहरू
श्रेणी:नेपालमा भएका निर्वाचनहरू
आम निर्वाचन २०५१

नेपालमा २०५१ कार्तिक २९ मा प्रतिनिधि सभाको निर्वाचन सम्पन्न भएको थियो। अघिल्लो नेपाली काङ्ग्रेसको सरकार ढलेपछि, राजा वीरेन्द्रले नयाँ चुनावको घोषणा गरेपछि चुनाव भएको थियो। नतिजामा नेपाल कम्युनिष्ट पार्टी (एकीकृत मार्क्सवादी-लेनिनवादीले प्रतिनिधि सभामा सबैभन्दा बढी सिट जितेको थियो भने नेता मनमोहन अधिकारी अल्पमतिय सरकारको प्रधानमन्त्रीमा नियुक्त भएका थिए।
निर्वाचनको नतिजा

परिणामस्वरूप नेपाली काङ्ग्रेस पार्टीले संसदमा आफ्नो बहुमत गुमाएको थियो र नेकपा एमाले प्रतिनिधिसभाको सबैभन्दा ठूलो दल बनेको थियो। तथापि कुनै पनि दलले बहुमतका लागि आवश्यक १०३ सिट आफैँले जितेका थिएनन्। राजतन्त्र समर्थक पार्टी, राष्ट्रिय प्रजातन्त्र पार्टीले अघिल्लो चुनावमा आफूले जितेको ४ बाट २० सिट प्राप्त गरी उल्लेखनीय उपलब्धि हासिल गरेको थियो। आम निर्वाचन २०४८मा भएको अघिल्लो चुनावमा मतदान गरेका ६०% बाट मतदाताहरूको मतदान ५८% ले घटेको थियो।
परिणाम

निर्वाचन पछि नेकपाले संसदमा मनमोहन अधिकारीलाई संसदीय दलको नेता रूपमा चयन गरेको थियो र उनले अल्पमतको सरकार बनाउने प्रयास गरेेेेका थिए। राजा वीरेन्द्रले कम्युनिष्ट र नेपाली काङ्ग्रेस दुवै पार्टीलाई सरकार बनाउन किन दिनुपर्छ भनेर बुझाउन आग्रह गरेका थिए र त्यसपछि उनले कसलाई प्रधानमन्त्री नियुक्त गर्नुपर्छ भन्ने विषयमा निर्णय गरेेेेका थिए। नेपाली काङ्ग्रेसले सत्तामा रहन प्रयास गर्नका लागि राष्ट्रिय प्रजातन्त्र पार्टी लगायतका साना दलहरूसँग सम्झौता गर्ने प्रयास गरेको थियो। तथापि उक्त प्रयास असफल भएको थियो र अधिकारी अल्पसङ्ख्यक कम्युनिष्ट सरकारको प्रमुखमा नेपालको प्रधानमन्त्रीमा नियुक्त भएका थिए जहाँ नेपाल कम्युनिस्ट पार्टी विश्वको संवैधानिक राजतन्त्रमा पहिलो निर्वाचित साम्यवादी सरकार बनेको थियो र प्रजातान्त्रिक ढङ्गले सत्तामा आउने दक्षिण एसियाको पहिलो साम्यवादी सरकार गठन गर्न समेत सफल भएको थियो।
सन्दर्भ सामग्रीहरू
यो पनि हेर्नुहोस्

श्रेणी:नेपालका निर्वाचनहरू
श्रेणी:नेपालमा भएका निर्वाचनहरू
आम निर्वाचन २०५६

नेपालमा २०५६ वैशाख २० र जेठ ३ मा आम चुनाव सम्पन्न भएको थियो। नेपाली काङ्ग्रेस २८ सिट जितेर सबैभन्दा ठुलो दल बनेको थियो भने नेकपा (एमाले) १७ सिट सहित दोस्रो ठुलो दल बनेको थियो।
पृष्ठभूमि

वि.सं २०५१ मा भएको प्रतिनिधि सभाको अघिल्लो चुनावमा नेकपा (एमाले) विजयी भएको थियो र ठुलो दल बन्न सफल भएको थियो र पहिलो पटक लोकप्रिय रूपमा निर्वाचित साम्यवादी सरकार गठन भएको थियो। २०५६ सम्ममा, वामदेव गौतम र चन्द्रप्रकाश मैनाली नेतृत्वको गुटको बहिर्गमन जस्ता आन्तरिक कलहले नीतिगत निर्णयहरूमा बाधा पुर्‍याएको थियो र केही मानिसहरूलाई पार्टीलाई मतदान गर्नबाट रोकेको थियो।
निर्वाचनको नतिजा
निर्वाचन पश्चात्

चुनाव पछि, विभिन्न दलहरूलाई माओवादी विद्रोहीहरूको नीतिलाई सहयोग गर्न र अन्तिम रूप दिन गाह्रो भएको थियो परिणाम स्वरूप २०६१ मा राजा ज्ञानेन्द्रले संसद विघटन गरेका थिए।

राजतन्त्रवादी राष्ट्रिय प्रजातन्त्र पार्टी बाहेक सबै दलहरू सात दलीय गठबन्धनमा आवद्ध भएर लोकतन्त्र आन्दोलन सफल बनाएका थिए र पछि २०६३ मा सदन पुनर्स्थापित भएको थियो।
सन्दर्भ सामग्रीहरू
यो पनि हेर्नुहोस्

*आम निर्वाचन २०५६ का निर्वाचित सांसदहरू
बाह्य कडीहरू

आम निर्वाचन २०५१ र २०५६ का विजेता तथा उपविजेताहरू

श्रेणी:नेपालका निर्वाचनहरू
श्रेणी:नेपालमा भएका निर्वाचनहरू
श्रेणी:नेपालको इतिहास (२००७–२०६५)
शैलेन्द्रकुमार उपाध्याय

शैलेन्द्र कुमार उपाध्याय (September १३, १९२९ – May ९, २०११) नेपालका पूर्वमन्त्री थिए। यिनी २०१७ पुष १मा राजा महेन्द्रले जननिर्वाचित प्रधानमन्त्री विश्वेश्वर प्रसाद कोइराला लाई हटाई निर्दलीय पञ्चायती व्यवस्था लागू गरेपछि मन्त्री भएका थिए।
पञ्चायती व्यवस्थामा लामो समयसम्म राजनीतिक परिदृष्यमा रहेका उपाध्याय अन्तिम समयमा पर्वतारोहणको अभ्यासमा व्यस्त रहे।

सगरमाथा चढ्ने क्रममा ८८ वर्षको उमेरमा यिनको मृत्यु भयो।
सन्दर्भ सामग्रीहरू


श्रेणी:नेपाल सरकारका पूर्व मन्त्रीहरू
श्रेणी:पञ्चायतकालिन मन्त्री
श्रेणी:सन् १९२९ मा जन्म
श्रेणी:सन् २०११ मा मृत्यु
नेपाल कम्युनिस्ट पार्टी (मार्क्सवादी-लेनिनवादी)

नेपाल कम्युनिष्ट पार्टी (मार्क्सवादी–लेनिनवादी) नेपालको एक कम्युनिष्ट पार्टी हो। नेपाल कम्युनिष्ट पार्टी (मार्क्सवादी–लेनिनवादी) (वामदेव) र नेपाल कम्युनिष्ट पार्टी (एकीकृत मार्क्सवादी–लेनिनवादी) एउटा पक्ष बीच पुनः एकीकरण भएपछि चन्द्रप्रकाश मैनालीले यसको स्थापना गरेका थिए। मैनालीले पार्टी एकतामा जान अस्वीकार गर्दै तत्कालीन नेपाल कम्युनिष्ट पार्टी (मार्क्सवादी–लेनिनवादी)को एउटा गुटको नेतृत्व गर्दै पार्टी पुनर्गठन गरेका थिए।
इतिहास

चुनावी प्रदर्शन
नेपालको संसदीय निर्वाचनहरू
नेतृत्व
महासचिव

* चन्द्रप्रकाश मैनाली, वि.सं २०५८–हाल
सन्दर्भ सामग्रीहरू
नेपाल सद्भावना पार्टी (आनन्दीदेवी)

नेपाल सद्भावना पार्टी (आनन्दीदेवी) नेपालको एक राजनीतिक दल थियो। नेपाल सद्भावना पार्टीका अध्यक्ष बद्रीप्रसाद मण्डल राजा ज्ञानेन्द्रले स्थापना गरेको सरकारमा सामेल भएपछि सन् २००३ मार्चमा गजेन्द्रनारायण सिंहकी श्रीमती आनन्ददेवी सिंहले पार्टी गठन गरेकी थिइन्। नेपाल सद्भावना पार्टी (आनन्दीदेवी)को स्थापनापछि दुर्वाप्रसाद राजवंशी, कुशीलाल मण्डल, गौरीप्रसाद सिंह, भोगेन्द्र ठाकुर, माधवप्रसाद यादव, देवनारायण यादव, रेणु यादव, विश्वनाथ शाह, रामनारायण राय, कृतराम पण्डित, जयनारायण चौरासिया, गोविन्द चौधरी, गोविन्द थारू, कासिम अली सिद्दिकी र अनिलकुमार झा केन्द्रीय कार्यसमितिमा निर्वाचित भएका थिए।

जुन २००७ मा, यो पार्टी नेपाल सद्भावना पार्टीमा विलय भएको थियो। आनन्दिदेवी सिंहले एकीकृत पार्टीको अध्यक्षता कायम राखेकी थिइन्, जबकि लक्ष्मणलाल कर्ण यसको उपाध्यक्ष बनेका थिए। यद्यपि, तीन महिना पछि, तात्कालीन उद्योग, वाणिज्य तथा आपूर्ति मन्त्री राजेन्द्र महतो र लक्ष्मणलाल कर्णले आफ्नै सद्भावना पार्टी गठन गरेपछि पार्टीमा ठूलो विभाजन भएको थियो।

फेब्रुअरी २००८ मा, सिंह निकट समूहले पार्टीका महासचिव तथा उद्योग, वाणिज्य तथा आपूर्ति मन्त्री श्यामसुन्दर गुप्तालाई पार्टीबाट निष्कासन गरेसँगै पार्टीले अर्को विभाजनको सामना गरेको थियो। गुप्तालाई सरकारी मन्त्रिपरिषद्बाट बर्खास्त गरिएपछि, खुशीलाल मण्डलले सात दलीय गठबन्धनबाट दललाई बाहिर निकाल्ने वाचा गरेका थिए। प्रभावकारी रूपमा, दुई छुट्टाछुट्टै सोही नामका दलहरू अस्तित्वमा थिए। नेपालको निर्वाचन आयोगमा दर्ता कायम गुप्ता नेतृत्वमा रहेको समूहले गरेको थियो, र खुशीलाल मण्डलको नेतृत्वमा रहेको समूह दर्ताविहीन बनेको थियो।

गुप्ताको नेतृत्वमा रहेको पार्टीले संविधान सभा निर्वाचन, २०६४मा पहिलो हुने निर्वाचित हुने निर्वाचनमा भाग लिँदै विभिन्न निर्वाचन क्षेत्रहरूमा १०४ उम्मेदवारहरूलाई उठाएको थियो, तर एउटा पनि सिट जित्न असफल बनेको थियो। यद्यपि, पार्टीले समानुपातिक प्रतिनिधित्व मार्फत २ सिट जितेको थियो।

अगस्ट २००८ मा, सिंहलाई पार्टीको अध्यक्षबाट हटाइएको थियो भने गुप्ता पार्टीको कार्यवाहक अध्यक्ष बनेका थिए।

सन् २०१५ मा सरिता गिरीको नेतृत्वमा रहेको नेपाल सद्भावना पार्टी र अनिलकुमार झाको नेतृत्वमा रहेको सङ्घीय सद्भावना पार्टी मिलेर नेपाल सद्भावना पार्टी नामक एकल पार्टी गठन भएको थियो। अनिल कुमार झाले एकीकृत पार्टीको अध्यक्ष बनेका थिए भने सरिता गिरी यसको उपाध्यक्ष र राजीव झा महासचिवमा निर्वाचित भएका थिए।
सन्दर्भ सामग्रीहरू

श्रेणी:नेपालका विघटित राजनीतिक दलहरू
श्रेणी:नेपालका राजनीतिक दलहरू
मधेशी जनअधिकार फोरम, नेपाल

मधेसी जन अधिकार फोरम, नेपाल ( translation : Madhesi People's Rights Forum, Nepal) नेपालको एक राजनीतिक दल हो। कतै कतै मधेसी जनाधिकार फोरम पनि लेखिएको भेटिन्छ भने कतै मधेशी जनअधिकार फोरम नेपाल । व्यक्तिका आधारभूत आवश्यकता पुरा गर्ने, लैगिक समानता कायम गर्ने, स्वतन्त्रता, राष्ट्रियता र सामाजिक न्याय प्राप्त गर्ने मधेसी जनअधिकार फोरम नेपालका मुख्य उद्देश्य हुन् । यो पार्टी को अध्यक्ष उपेन्द्र यादव हुन्।
इतिहास

मधेसी जनअधिकार फोरमको जन्म गैरसरकारी संस्थाका रूपमा २०५४ सालमा भएको हो । २०५४ सालमा उपेन्द्र यादवको नेत्तृवमा विराटनगरमा भएको विभिन्न क्षेत्रका व्यक्तिहरूको भेलाले नेपालमा सामाजिक, आर्थिक र राजनीतिक समस्या मुख्य समस्याको रहेको भन्दै सचेतनामुलक कार्यक्रम गर्नुपर्ने निष्कर्ष निकाल्यो । यही भेलाले उपेन्द्र यादवको नेतृत्वमा मधेसी जनअधिकार फोरम नेपालको जन्म दियो ।

फोरमको २०६० सालमा विराटनगरमा भएको पहिलो महाधिवेशनले नेपालमा राजतन्त्रको विरोधमा आन्दोलन गर्ने निर्णय गर्यो अनि २०६२ साल चैतमा शुरु भएको आन्दोलनको सफलतापछि २०६३ साल माघ २ गते मधेश आन्दोलनको शुरुवात गर्यो । आन्दोलनले उठाएका ८ वटा माग मध्ये मधेश स्वायत्व राज्यको माग सहित तत्कालिन प्रधानमन्त्री गिरिजाप्रसाद कोइराला नेतृत्वको सरकारसँग ०६४ साल फागुन १६ गते ८ बुँदे सहमति भयो । मधेस आन्दोलनको मुख्य उपलब्धि भनेकै अन्तरिम संविधानमा सङ्घीयता भन्ने शब्दले प्रवेश पाउनु हो । त्यसको मुख्य जस मधेसी जनअधिकार फोरम नेपालका अध्यक्ष उपेन्द्र यादवलाई जान्छ ।

फोरमको २०६० सालमा विराटनगरमा भएको पहिलो महाधिवेशनले नेपालमा राजतन्त्रको विरोधमा आन्दोलन गर्ने निर्णय गर्यो अनि २०६२ साल चैतमा शुरु भएको आन्दोलनको सफलतापछि २०६३ साल माघ २ गते मधेश आन्दोलनको शुरुवात गर्यो । आन्दोलनले उठाएका ८ वटा माग मध्ये मधेश स्वायत्व राज्यको माग सहित तत्कालिन प्रधानमन्त्री गिरिजाप्रसाद कोइराला नेतृत्वको सरकारसँग ०६४ साल फागुन १६ गते ८ बुँदे सहमति भयो । मधेस आन्दोलनको मुख्य उपलब्धि भनेकै अन्तरिम संविधानमा सङ्घीयता भन्ने शब्दले प्रवेश पाउनु हो । त्यसको मुख्य जस मधेसी जनअधिकार फोरम नेपालका अध्यक्ष उपेन्द्र यादवलाई जान्छ ।
२०६४ सालको संविधानसभा चुनाव अघि फोरम एउटा राजनीतिक दलका रूपमा निर्वाचन आयोग, नेपाल मा दर्ता भयो । त्यस चुनाव मा प्रत्यक्ष तर्फ ३० र समानुपातिक तर्फ २२ गरी जम्मा ५२ सिट जितेर संविधानसभाको चौथो ठूलो दल बन्यो । उसले समानुपातिक तर्फ ६ लाख ७८ हजार ३ सय २७ मत प्राप्त गरेको थियो । यो जम्मा खसेको मतको ६ दशमलव ३२ प्रतिशत हो ।
तर यो पार्टी लामो समयसम्म चौथो ठूलो शक्तिको रूपमा टिक्न सकेन । २०६६ सालमा पुष्पकमल दाहाल प्रचण्ड नेतृत्वको सरकारमा सहभागि हुने कि नहुने भन्ने विषयमा विवाद चर्किदै जाँदा पार्टी फुटेर फोरमका अर्का नेता विजय कुमार गच्छदारको नेतृत्वमा मधेशी जनअधिकार फोरम, नेपाल (लोकतान्त्रिक) पार्टी बन्यो ।

यो पार्टी पुनः टूक्रिदै मधेशी जान अधिकार फोरम, नेपाल (गणतान्त्रिक) र मधेशी जान अधिकार फोरम मधेश बनेको छ, फलस्वरूप २०७० साल को सम्भिधन सभा निर्वाचन मा यो पार्टी खुम्चेर सातौ पार्टी बन्न पुग्यो त्यसमा २ ओटा सिट प्रत्यक्ष र ८ ओटा सिट समानुपातिक मा मात्रै जित्न सकेको छ।यो पार्टीले संविधान सभा निर्वाचन २०७०मा प्रत्यक्ष तर्फ कुल २०६,११० मत प्राप्त गरेको थियो भने समानुपातिक तर्फ २१४,३१९ मत प्राप्त गरेको थियो।
सन्दर्भ सामग्रीहरू

मधेसी जनअधिकार फोरम, नेपालमधेसी जनअधिकार फोरम, नेपाल
नेपाल कम्युनिस्ट पार्टी (मार्क्सवादी)

नेपाल कम्युनिस्ट पार्टी (मार्क्सवादी) नेपालको एक राजनीतिक दल थियो। यो वि.सं २०४३ मा मनमोहन अधिकारीको नेतृत्वमा रहेको नेपाल कम्युनिस्ट पार्टी (मनमोहन) र सहाना प्रधानको नेतृत्वमा रहेको नेपाल कम्युनिस्ट पार्टी (पुष्पलाल)को विलयबाट गठन भएको थियो। नेपाल ट्रेड युनियन सेन्टर नेकपा (मार्क्सवादी)को ट्रेड युनियन थियो र नेपाल प्रगतिशील विद्यार्थी सङ्घ उनीहरूको विद्यार्थी सङ्गठन थियो।
इतिहास

नेकपा (मार्क्सवादी) भारतीय कम्युनिस्ट पार्टी (मार्क्सवादी)सँग नजिकबाट जोडिएको थियो। नेकपा (मार्क्सवादी) संयुक्त वाम मोर्चाको सदस्य थियो र २०४६ मा पञ्चायत सरकारको अन्त्य गर्न २०४६ सालको जनआन्दोलनमा भाग लिएको थियो। यो पार्टी संयुक्त वाम मोर्चाको अर्को घटक, नेपाल कम्युनिस्ट पार्टी (मार्क्सवादी-लेनिनवादी)सँग विलय भएर नेपाल कम्युनिस्ट पार्टी (एकीकृत मार्क्सवादी-लेनिनवादी) गठन भएको थियो। यद्यपि, पुरानो नेकपा (मार्क्सवादी) नेतृत्वको एक ठुलो हिस्साले नेकपा (एमाले)बाट अलग्गिएर आफ्नै नेपाल कम्युनिस्ट पार्टी (मार्क्सवादी) पुनर्गठन गरेका थिए।
सन्दर्भ सामग्रीहरू

श्रेणी:नेपालका विघटित राजनीतिक दलहरू
नेपाली जनता दल

'नेपाली जनता दल' नेपालको एक राजनीतिक दल हो। यसले संविधान सभा निर्वाचन २०६४ मा भाग लिएको थियो। जसमा २ जना सभासद यस दलको तर्फबाट निर्वाचित भएका थिए | संविधान सभा निर्वाचन २०७० मा यस दलको तर्फबाट १ जना सभासद निर्वाचित हुनुभएको थियो । नेपाली जनता दलको तर्फबाट पहिलोमा माननीय गायत्री शाह र माननीय विश्वनाथ प्रसाद अग्रवाल तथा दोस्रोमा माननीय हरिचरण शाह संविधान सभा सदस्य हुनुहुन्थ्यो । २०६५ । २ । १५ गते संबैधानिक समितिमा ७ प्रदेशको नामाकरण सहितको खाका दलको तर्फबाट पेश गरिएको थियो जुन खाका बमोजिम संघीय लोकतान्त्रिक गणतन्त्रात्मक नेपालको प्रादेशिक संरचना निर्माण भएको हो ।
२०७८/१२/२६ गते नेपाली जनता दल र नवनेपाल डेमोक्रेटिक पार्टीबीच एकिकरण सम्पन्न भई " नेपाली जनता दल " कायम भएको छ । जसअनुसार दलको राष्ट्रिय अध्यक्ष हरिचरण शाह, संघीय परिषद् अध्यक्ष अनुप पहाडी, बरिष्ठ उपाध्यक्ष रघु परियार, उपाध्यक्षहरु सदानन्द शाह, रामप्यारे पासवान, सुमन पौडेल, यामबहादुर जीसी रहनुभएको छ ।
त्यस्तै कार्यवाहक महासचिव रामबाबु रजक सहित २०१ सदस्यीय संघीय परिषद् रहेको छ ।

नेपाली जनता दलको सैद्धान्तिक दृष्टिकोण सामाजिक न्याय सहितको जनतावाद र मानवतावाद तथा समानता आधारित सामाजिक लोकतान्त्रिक ब्यवस्था र समाजवादी अर्थव्यवस्था हो । दलले संघीयता, गणतन्त्र, धर्मनिरपेक्षता र पूर्ण समानुपातिक निर्वाचन प्रणालीलाई मुख्य एजेण्डाको रूपमा अघि सार्दै आएको छ ।
सन्दर्भ सामग्रीहरू


श्रेणी:राजनीतिक दलहरू
तराई मधेश सद्भावना पार्टी

नेपालको एउटा राजनीतिक दल थियो। यसको नेतृत्व महेन्द्र राय यादवले गरेका थिए। तराई मधेश लोकतान्त्रिक पार्टी नेपाल र सद्भावना पार्टीको विभाजित समूह र राष्ट्रिय सद्भावना पार्टीको एकीकरणबाट यसको गठन भएको थियो।

संविधान सभा निर्वाचन, २०७०मा तराई मधेस सद्भावना पार्टीले ३ सिट जितेको थियो।

२०७४ वैशाख ८ मा तराई मधेश लोकतान्त्रिक पार्टी, नेपाल सद्भावना पार्टी, सद्भावना पार्टी, मधेसी जनअधिकार फोरम (गणतान्त्रिक) र राष्ट्रिय मधेस समाजवादी पार्टी बीच एकीकरण भई राष्ट्रिय जनता पार्टी नेपाल बनेको थियो।
चुनावी प्रदर्शन
सन्दर्भ सामग्रीहरू

श्रेणी:नेपालका विघटित राजनीतिक दलहरू
तराई मधेश लोकतान्त्रिक पार्टी

नेपालको एक राजनीतिक दल थियो जसको गठन पूर्वमन्त्री एवम् नेपाली काङ्ग्रेसका राष्ट्रिय कोषाध्यक्ष महन्थ ठाकुरले गरेका थिए। यो दल कुनै समय नेपालको तराई क्षेत्रमा बलियो आधार भएको सबैभन्दा ठूलो मधेश केन्द्रित दल थियो। २०६४ पुुस १२ गते, पार्टीको स्थापनाको घोषणा गरिएको थियो। यो पार्टी ठाकुरले "मारे तो मुक्ति, जिए तो मधेश" भन्ने लोकप्रिय नाराका साथ बनाएका थिए जसको अर्थ यदि म बाँच्छु भने, म मधेशको लागि लड्नेछु र मैले मुक्ति पाउनेछु भन्ने हुन्छ। अन्तरिम संसदमा ठाकुर सहित यसका चार जना सांसद थिए।
राष्ट्रिय जनता पार्टीमा विलय

२०७४ वैशाख ८ गते, सद्भावना पार्टी, नेपाल सद्भावना पार्टी, तराई मधेश सद्भावना पार्टी, मधेशी जनअधिकार फोरम (गणतान्त्रिक) र राष्ट्रिय मधेश जनता पार्टी बीच एकीकरण भएर राष्ट्रिय जनता पार्टी नेपाल बनेको थियो।
सन्दर्भ सामग्रीहरू

श्रेणी:नेपालका विघटित राजनीतिक दलहरू
नेपाल परिवार दल

नेपाल परिवार दल नेपालको एक लोकतान्त्रिक राजनीतिक दल हो। यसले संविधान सभा निर्वाचन २०६४मा भाग लिएको थियो। एकनाथ ढकालले स्थापना गर्नुभयको यस दलले पहिलो संबिधान सभामा प्रतिनिधित्व गर्न सफल भयो । परिवार दलबाट सभासद बनेका एकनाथ ढकाल डा. बाबुराम भट्टराई नेतृत्वको सरकारमा सहकारी तथा गरीबी निवारण मन्न्री बने। नेपाल एक घर र सम्पूर्ण नेपाली एक परिवारको मूल्य मान्यतालाई अंगिकार गरेको नेपाल परिवार दलले अग्रपंथी लोकतन्त्र (हेड-विङ्ग डेमोक्रेसी - Head-wing Democracy) लाई आफ्नो आधिकारिक बैचारिक दर्सन मान्दछ । यस पार्टीले पारिबारिक मूल्य मान्यता, नैतिकता र शान्ति जस्ता बिसयमा वकालत गर्दै आयको छ । पार्टीको प्रथम राष्ट्रिय महाधिबेसनबाट एकनाथ ढकाल केन्द्रिय अध्यक्ष चुनिनु भयको छ । यस पार्टीको महामन्त्रीमा बिनोद डाँगी हुनुहुन्छ । परिवार दलमा नेपालका थुप्रै बुद्धिजीबी र युबाहरूको समर्थन रहेको बताइन्छ। यस दलले नेपालका पचहत्तरै जिल्लामा राष्ट्रिय सदभाब रयाली, राष्ट्र र जनता पहिलो प्राथमिकता जस्ता राष्ट्रिय अभियान सञ्चालन गरेर केहि लोकप्रियता हासिल गरेको छ । यस दलले दोस्रो संविधान सभाको निर्वाचनमा दुर्इजना सभासद्लाई संविधान सभामा प्रतिनिधित्व गराउन सफल भयो । यस दलले राजनीतिक सामाजिक रूपान्तरणका साथसथै नैतिक उत्थान, सामाजिक सांस्कृतिक आर्थिक रूपान्तरणलाई आफ्नो एजेण्डा बनाइ दोस्रो राष्ट्रिय महाधिवेशनमा होमिएको छ । यस दलका अध्यक्ष एकनाथ ढकाल अहिले के. पी. ओलीको सरकारमा शान्ति तथा पूनर्निमाण मन्त्री रहँदै आउनुभएको छ ।
सन्दर्भ सामग्रीहरू
सङ्घीय लोकतान्त्रिक राष्ट्रिय मञ्च

सङ्घीय लोकतान्त्रिक राष्ट्रिय मञ्च नेपालको एक राजनीतिक दल हो। यस दल निर्वाचन आयोगमा संविधान सभा निर्वाचन, २०६४ भन्दा केही अगाडि दर्ता भएको थियो। यस दल १२ विभिन्न जनजाति दलहरूको एकीकरणद्वारा बनेको थियो।

उत्तर-पूर्वी नेपालमा एक लिम्बुवान स्वायत्त क्षेत्र गठनका लागि पार्टीले आन्दोलन गरेको छ। सङ्घीय लिम्बुवान राज्य परिषद् यस दलमा जोडिएको छ। सङ्घीय लिम्बुवान राज्य परिषद्, खुम्बुवान राज्य, ताम्सालिङ स्वायत्त राज्य परिषद् र संयुक्त थारु राष्ट्रिय मोर्चाको छाता सङ्गठन हो। यसमा अन्य १३ वटा जातीय मोर्चाहरू पनि समावेश छन्।

पार्टी सङ्घीय गणतन्त्र राष्ट्रिय मोर्चाको निर्वाचन दल हो।
इतिहास

स्थानीय तह निर्वाचन, २०७४मा दलले स्थानीय सरकारमा ७ सिटमा विजयी हासिल गरेको थियो। दलले प्रतिनिधि सभा निर्वाचन, २०७४ र प्रदेश सभा निर्वाचन, २०७४मा पनि भाग लिएको थियो। दल प्रतिनिधि सभामा सिट बिहिन बनेको थियो भने यसले प्रदेश नं. प्रदेश सभामा १ समानुपातिक प्रतिनिधित्व मार्फत १ सिट जितेको थियो।
चुनावी प्रदर्शन

प्रतिनिधि सभा निर्वाचन
प्रदेश सभा निर्वाचन
कोशी प्रदेश
सन्दर्भ सामग्रीहरू

श्रेणी:नेपालका राजनीतिक दलहरू